  Майя Бывальцева Удмуртиысь Эгра ёросын гоно носороглэсь улӥ анлызэ шедьтӥзы. «» бамаз со сярысь ивортэ Эграысь шаертодонъя музейысь ӧнерчи Наталья Платонова. «Та пинь, кудзэ анлыысь капчиен поттыны луэ, Эгра ёросын шедьтэм гоно носороглэн. Учке, кыӵе бадӟым пӧйшуръёс уло вылэм асьме музъем вылын!», — гожтэ Платонова. Солэн верамезъя, анлыез палеонтологъёс эскеризы. Эгра ёросын гоно носороглэсь анлызэ шедьтӥзы 4 фото Тодэ вайытом, та выллем шедьтос Удмуртиын нырысетӥез ӧвӧл. 28-тӥ инвожое Глазкарын улӥсь Сепыч шурын чорыгакуз бадӟым лы шедьтӥз, со мамонтлэн юмылэз вылэм. Кылем арын Можга ёросын Смирнов кузпалъёс мамонтлэсь килограммъем пиньзэ шедьтӥзы, нош 2016-тӥ арын куартолэзе Кузебай Герд нимо йӧскалык музейын ужасьёс мамонтлэсь йыркобызэ возьматӥзы. Сое Дэри ёросысь Шаберды гур возысь карьерысь шедьтӥзы. Тегъёс: Мерлык Эгра Удмуртия  